1 priedas
TECHNINĖ SPECIFIKACIJA
1. Pirkimo objektas – Lietuvos sveikatos mokslų universiteto (LSMU) 2026 m. metinių finansinių ir viešojo sektoriaus subjektų grupės finansinių ataskaitų rinkinių, parengtų pagal Viešojo sektoriaus apskaitos ir finansinės atskaitomybės standartus bei kitus Lietuvos Respublikoje galiojančius teisės aktus, reglamentuojančius finansinę apskaitą ir finansinių ataskaitų sudarymą, audito paslaugos. 
1.1. Pagrindiniai LSMU finansiniai duomenys 2025 m. gruodžio 31 d. nuorodoje : https://lsmu.lt/wp-content/uploads/2026/03/2025-m.-finansiniu-ataskaitu-rinkinys-1.pdf, LSMU viešojo sektoriaus subjektų grupės finansinių ataskaitų rinkinys nuorodoje: https://lsmu.lt/wp-content/uploads/2026/03/2025-m.-viesojo-sektoriaus-subjektu-grupes-finansiniu-ataskaitu-rinkinys.pdf. 
1.2. Bendra informacija apie Universitetą nuorodoje: https://lsmu.lt/apie-lsmu/ 
2. Auditas turi būti atliekamas Tarptautinės buhalterių federacijos patvirtintais tarptautiniais audito standartais, LR finansinių ataskaitų audito įstatymu ir kitais teisės aktais, reglamentuojančiais finansinių ataskaitų auditą bei auditorių darbą. 
3. Audituojamas laikotarpis – 2026 m. sausio 1 d. – 2026 m. gruodžio 31 d. 
4. Audito ataskaita ir auditoriaus išvada turi būti pateiktos lietuvių kalba. 
5. Audito metu komunikacija su LSMU tiek žodžiu, tiek raštu turi būti lietuvių kalba. 
6. Audito metu į iškilusius klausimus auditorius privalo atsakyti per 3 d. d. 
7. Auditorius gali dalyvauti metinėje turto ir įsipareigojimų inventorizacijoje. 
8. Finansinių ataskaitų auditas turi būti atliktas ir ataskaita bei išvada turi būti pateiktos pasibaigus audituojamiems metams iki 2027 metų kovo 12 dienos, viešojo sektoriaus subjektų grupės finansinių ataskaitų auditas turi būti atliktas ir ataskaita bei išvada turi būti pateiktos pasibaigus audituojamiems metams iki 2027 metų kovo 24 dienos. 
9. Atsižvelgiant į trumpus metinių finansinių ataskaitų ir viešojo sektoriaus subjektų grupės finansinių ataskaitų pateikimo terminus ir vertinant LSMU pagrindinės veiklos dideles apimtis bei nepagrindinės veiklos sričių įvairovę, Paslaugos tiekėjas turi užtikrinti ne mažiau kaip 3 specialistų darbo grupę, kuri tiesiogiai dirbs su LSMU 2026 m. metinių finansinių ir viešojo sektoriaus subjektų grupės finansinių ataskaitų rinkinių auditu. 
10. Paslaugos teikėjas privalo pristatyti atlikto audito rezultatus ir teikiamą ataskaitą, esant poreikiui pateikti detalius paaiškinimus, pagrindžiančius audito metu padarytas išvadas ir pateikti rekomendacijas.
